Glenda Heyliger

Glenda Marlene Heyliger (☆ 1957 na Aruba) ta un artista visual multidisciplinario di Aruba, conoci como escultor, artista di instalacion y docente. E ta un di e figuranan importante den e desaroyo di arte contemporaneo na Aruba.

 Bida y carera 
Heyliger a nace y lanta na San Nicolas. Su mayornan tabata di Saba.Glenda Heyliger, elpranprojecten.com Na 1973 el a gradua pa MAVO na John Wesley College. Prome el a studia microbiologia y despues a bay studia "Theater Design and Art Direction" na Gerrit Rietveld Academie na Amsterdam. E ta traha obra di instalacion y escultura for di material natural y otro materialnan, den cua e ta mira e herencia colonial, entre otro cosnan. Pa su escultura Your Highness di 1997, el a uza palo cu el a haya y klei natural di Aruba, "corona" pa un mata di aloe.  

Bek na Aruba e ta activo como artista visual y docente. El a bira e motor principal tras di SINFA Art Gallery na San Nicolas, un galeria di arte cu a contribui hopi na e desaroyo di arte visual lokal.

Como docente, Heyliger ta duna les na Akademia di Arte Visual di Aruba y tambe na Cas di Cultura na Oranjestad.

Su obranan a wordo exhibi den varios exposicion na Aruba, Corsou, Cuba, Europa, Merca i Sur America, incluyendo na Florida y Venezuela. Na 2014, Heyliger, hunto cu mas di 20 otro artista Caribense, a exhibi den Museum de Fundatie na Zwolle durante e exposicion Tropisch Koninkrijk, e prome exposicion general di arte visual contemporáneo di tur seis isla di Caribe Hulandes. E exposicion tabata parti di e celebracion di 200 aña di existencia di Reino Hulandes.Magda Lacroes, Tentoonstelling 'Tropisch Koninkrijk', DCBC (9 di januari 2014) 

 Distincion 
Na 2004 e tabata e prome Arubano pa ricibi e Premio Cultural Cultuurfonds Caribisch Gebied.

 Obra (seleccion) 
 Autopotret autobiografico (1996)
 The black book of my life (1995)
 BH38C (1999)
 The New Year (1999)
 Pu(n)ta Maria (2001)

Kategoria:Hende
Kategoria:Arte na Aruba